[{"text_idx": "#000000", "text": "Rhywun ar dy ochr di"}, {"text_idx": "#000002", "text": "Wyt ti\u2019n derbyn dy ganlyniadau TGAU\u2019r wythnos hon? Nerfus am y broses neu am y canlyniadau? Paid poeni. Dyma fanylion beth fydd yn digwydd a dy opsiynau, beth bynnag dy ganlyniadau."}, {"text_idx": "#000003", "text": "Fel arfer, mae\u2019r ysgol yn rhoi amser i ti fynd i godi canlyniadau."}, {"text_idx": "#000004", "text": "Os wyt ti angen cefnogaeth, cer gyda ffrind neu aelod o\u2019r teulu. Gallant ddisgwyl y tu allan wrth i ti fynd i godi dy ganlyniadau. Byddi di\u2019n derbyn amlen a ti sy\u2019n dewis pryd i\u2019w agor. Gallet ti ei agor yno gyda dy ffrindiau, neu ei agor yn y car, neu fynd adref a\u2019i agor yn breifat \u2013 ti sy\u2019n dewis beth wyt ti eisiau gwneud."}, {"text_idx": "#000005", "text": "Cofia fynd a\u0302 ffo\u0302n gyda thi i ffonio adref (mae\u2019n debyg byddant ar binnau eisiau clywed gen ti). Gallet ti dynnu llun gyda ffrindiau fel atgof hefyd."}, {"text_idx": "#000006", "text": "Wedi cael yr hyn oeddet ti ei angen?"}, {"text_idx": "#000008", "text": "Ond, efallai bydd dy sefyllfa yn newid ar o\u0302l derbyn dy ganlyniadau, unai am dy fod di eisiau neu angen gwneud hynny. Mae gan Gyrfa Cymru wybodaeth am yr holl opsiynau sonnir amdanynt uchod ar y tudalennau Opsiynau yn 16 oed."}, {"text_idx": "#000009", "text": "Efallai nad yw pethau\u2019n mynd cystal ag yr oeddet ti wedi\u2019i obeithio. Paid gadael i hyn dy atal rhag cysylltu a\u0302\u2019r ysgol neu goleg dewisol. Efallai byddant yn fodlon dy dderbyn o hyd, neu yn gallu cynnig opsiynau gwahanol. Os ddim, yna cysyllta ag ysgolion a cholegau eraill. Efallai bod ganddynt lefel mynediad is ac yn hapus i ti fynd yno."}, {"text_idx": "#000010", "text": "Beth os wyt ti wedi gwneud yn well na\u2019r disgwyl, ac wedi penderfynu dy fod di eisiau mynd i\u2019r chweched wedi\u2019r cwbl? Siarada gyda\u2019r ysgol neu goleg i weld pa opsiynau sydd gen ti. Nid yw\u2019n rhy hwyr."}, {"text_idx": "#000011", "text": "Os wyt ti\u2019n credu bod y graddau yn anghywir, siarada gyda\u2019r ysgol neu\u2019r coleg. Byddant yn siarad gyda thi am y canlyniadau ac yn gallu gwneud cais am \u2018Wasanaethau ar o\u0302l y Canlyniadau\u2019 ar dy ran. Gall hyn fod yn fynediad i\u2019r papurau arholiad, adolygu\u2019r marcio, neu ail-wirio bod y marciau wedi eu cyfri\u2019n gywir."}, {"text_idx": "#000012", "text": "Os yw hyn yn aflwyddiannus, a bod yr ysgol yn dal i gredu bod y canlyniadau yn annheg, yna gallant apelio. Mwy am y broses yma ar wefan cbac."}, {"text_idx": "#000013", "text": "Os wyt ti\u2019n benderfynol ar yrfa benodol, yna efallai bydd angen ailsefyll rhai arholiadau. Bydd arholiadau ailsefyll Mathemateg, Saesneg, a Chymraeg yn digwydd diwedd Hydref/dechrau Tachwedd. Byddant yn digwydd eto fis Ionawr. Siarada gyda\u2019r ysgol/coleg."}, {"text_idx": "#000014", "text": "Bydd rhywun yn yr ysgol ar y dydd gallet ti drafod dy opsiynau a\u0302 nhw. Os wyt ti\u2019n ansicr am rywbeth neu angen cyngor, yna gofynna i gael siarad a\u0302 rhywun. Os wyt ti angen cyngor proffesiynol, yna dylet ti fedru cael help gan dy Gynghorydd Gyrfa. Gofynna i gael siarad a\u0302\u2019r Cynghorydd Gyrfa yn yr ysgol neu goleg, neu cysyllta a\u0302 Gyrfa Cymru."}, {"text_idx": "#000015", "text": "Os wyt ti\u2019n chwilio am glust cyfeillgar i wrando a chynnig cyngor, gwybodaeth a chefnogaeth, yna gall Meic helpu. Bydd ein cynghorwyr cyfeillgar ar gael ar ein llinell cymorth rhwng 8yb a hanner nos bob dydd. Ffonia, tecstia neu sgwrsia ar-lein \u2013 manylion cyswllt isod."}, {"text_idx": "#000019", "text": "Oes rhywun yn gwrando arnat ti?"}, {"text_idx": "#000020", "text": "Rhywun i wrando. Rhywun i'th gymryd o ddifrif. Rhywun i roi cyngor."}]